section_heading: Radnja
paragraph_text: Na jednoj od posljednjih seansi Sean i Will zajedno priznaju jedno drugome da su obojica bili žrtve zlostavljanja u djetinjstvu, a Sean pomogne Willu da shvati da zlostavljanje koje je proživio nije bila njegova krivica. Nakon što je pomogao Willu da se uhvati u koštac sa svojim problemima, Sean se pomiruje s Lambeauom i odluči otići na put oko svijeta. U isto vrijeme Willovi prijatelji mu za 21. rođendan poklanjaju automobil Chevrolet Nova. On odlučuje ne prihvatiti niti jednu ponudu za posao, već s tim automobilom krene prema Kaliforniji kako bi se ponovno našao sa Skylar.